**ELŐTERJESZTÉS**

**A Gazdasági és Jogi Bizottság 2019. november 25-i ülésére**

**Javaslat a szombathelyi 0903/1 hrsz.-ú, Erdei iskola úti ingatlanon lévő távközlési állomás bérleti jogviszonyának meghosszabbítására**

Tájékoztatom a Tisztelt Bizottságot, hogySzombathely Megyei Jogú Város Önkormányzata és a Telenor Magyarország Zrt. 2014. március 18-án bérleti szerződést kötött a szombathelyi külterületi 0903/1 hrsz.-ú, Erdei iskola úti ingatlan 90 m2 nagyságú részére távközlési állomás létesítése, üzemszerű működése és fejlesztése érdekében 2019. december 31. napjáig terjedő határozott időtartamra 600.000,- Ft/év + ÁFA bérleti díj ellenében.

A bérleti szerződés lejáratára tekintettel a Telenor Magyarország Zrt. a bérleti szerződés meghosszabbítását kérte Önkormányzatunktól 2029. december 31-ig terjedő határozott időtartamra.

Az Önkormányzat által felkért szakértő megállapította, hogy a szóban forgó ingatlanrész bérleti díja változatlanul 600.000,- Ft/év + ÁFA.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (4) bekezdés f) pontja alapján nem kell versenyeztetési eljárást lefolytatni bérleti idő, használati idő meghosszabbításakor.

A fentiekre tekintettel javaslom a szombathelyi 0903/1 hrsz.-ú ingatlan meghatározott 90 m2 nagyságú részére a Telenor Magyarország Zrt.-vel 2014. március 18-án kötött bérleti szerződés 2029. december 31. napjáig történő meghosszabbítását változatlan feltételekkel 600.000,- Ft/év + ÁFA bérleti díj ellenében azzal, hogy a bérleti díj évente az infláció mértékével emelhető.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2019. november 18.**

**/: Dr. Nemény András :/**

**Határozati javaslat**

**…./2019. (XI.25.) GJB. számú határozat**

1./ A Gazdasági és Jogi Bizottság javasolja a Közgyűlésnek, hogy a Szombathely Megyei Jogú Város Önkormányzata és a Telenor Magyarország Zrt. között 2014. március 18-én, a szombathelyi külterületi 0903/1 hrsz.-ú, Erdei iskola úti ingatlan meghatározott 90 m2 nagyságú részére kötött bérleti szerződést 2029. december 31. napjáig hosszabbítsa meg, változatlan feltételekkel, 600.000,- Ft/év + ÁFA bérleti díj ellenében azzal, hogy a bérleti díj évente az infláció mértékével emelhető.

2./ A Bizottság javasolja a Közgyűlésnek, hatalmazza fel a polgármestert, hogy a fenti tartalommal a bérleti szerződés módosítást aláírja.

**Felelős:** Dr. Nemény András polgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály

vezetője)

**Határidő:** a 2019. november 28-i Közgyűlés